Maar toe steek ’n huisrower nogtans mnr. Corrie Muller (81) se hoofslagaar af terwyl sy vrou, Hettie (78), toekyk. Hy het binne minute doodgebloei.
Mnr. Marius Mills, die egpaar se skoonseun, het gesê die rower het die diefwering van die kombuisdeur oopgebreek om in die huis in Vyfde Straat te kom.
“Hy’t my skoonma eers met die vuis in die gesig geslaan en met koppies gegooi. Hy’t vir haar gesê as sy nie haar trouring vir hom gee nie, gaan hy haar vinger afbyt.
“Toe gil sy vir my skoonpa, wat in die stort was, om te kom help. Die mans het toe gestoei en hy het my skoonpa met ’n fles oor die kop geslaan.”
“Dis toe wat my skoonma pleit hy moet haar man nie doodmaak nie, maar hy het hom in die keel gesteek. Al wat hy gevat het, is sy keps en selfoon.”
Mev. Marlene Winde, die Mullers se dogter, het gesê haar ma is vreeslik verniel. “Hulle was albei weerloos, skadeloos teen die rower. My pa se dood was so onnodig. Hy was nie ’n bedreiging vir sy aanvaller nie.”
Baie van ons wil nog nie eintlik weet wat in Suid-Afrika aangaan nie. Ons kop-in-die-gat soos volstruise en hoop al hierdie onaangename dinge, veral die plaasmoorde, is nie eintlik waar nie. Ons hoop iemand toor dit net weg.
Ongelukkig werk toorstokkies, soos baie ander dinge, nie in die Nuwe Suid-Afrika nie. Al wat kan werk, is dat elkeen van ons die werklikheid in die gesig kyk, hoe naar en sleg en grillerig en bloederig dit ook al is.
Nou kan jy dalk vra: "Maar wat kan ék, 'n enkeling, doen?" Jy is nie so magteloos as wat jy dink nie. As jy 'n mond het, kan jy praat. As jy 'n rekenaar, 'n Internet-verbinding en vyf vingers het, kan jy met die wêreld praat. Jy kan die wêreld vertel wat hier aangaan sodat hulle nie later kan sê nie: "Maar ons het nie geweet nie ..."
Ek doen hiermee 'n beroep op elkeen wat hierdie artikel lees om die volgende webwerwe te besoek om jouself te vergewis van wat onder jou neus aan die gang is. Bring dan asseblief hierdie webwerwe onder die aandag van elkeen op jou e-poslys:
Vra hulle om hierdie adresse na almal op húl poslyste te versprei sodat die nuus om die wêreld trek - volksmoord vind in Suid-Afrika plaas. Vra jou buitelandse kontakte om die mense daar in te lig en briewe aan die media te skryf.